stanford-oval/wikipedia huggingface dataset:
פסגת סירק (אלברטה)
הערות שוליים

↑  Place-names of Alberta. Ottawa: Geographic Board of Canada. 1928. p. 34. נבדק ב-2019-06-08.
↑  Gadd, Ben (2008), Geology of the Rocky Mountains and Columbias
↑  Peel, M. C.; Finlayson, B. L. & McMahon, T. A. (2007). "Updated world map of the Köppen−Geiger climate classification". Hydrol. Earth Syst. Sci. 11: 1633–1644. ISSN 1027-5606.
פסגת סירק
ריס דינסדייל

| --- | --- |

 לידה:  6 באוגוסט 1959 (בן 65) יורקשייר, אנגליה, הממלכה המאוחדת 
 מדינה:  הממלכה המאוחדת הממלכה המאוחדת
 תקופת הפעילות:  מ-1980
 מקום לימודים:  בית ספר גילדהול למוזיקה ודרמה 
 בת זוג:  זארה טרנר
 מספר צאצאים:  2
 פרופיל ב-IMDb
 
ריס דינסדייל (באנגלית: Reece Dinsdale; נולד ב-6 באוגוסט 1959) הוא שחקן ובמאי אנגלי המופיע בתיאטרון, בקולנוע ובטלוויזיה.
ביוגרפיה > חיים אישיים

דינסדייל חי ביורקשייר עם אשתו, השחקנית הבריטית זרה טרנר. לבני הזוג יש שני ילדים.
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1983 |  | The Secret Adversary | אלברט | סרט טלוויזיה |
| 1983–1984 |  | Partners in Crime | אלברט | מיני-סדרה |
| 1984 |  | Minder | סטיב | בפרק "Willesden Suite" |
| 1984 |  | Threads | ג'ימי קמפ | סרט טלוויזיה |
| 1984 |  | A Private Function | השוטר פני |  |
| 1984 |  | Winter Flight | מאל |  |
| 1985 |  | Summer Season | מלקולם - צלם | בפרק "Glamour Night" |
| 1985 | ברז'ראק | Bergerac | רורי או'בריין | בפרק "The Tennis Racket" |
| 1986 | רובין הוד | Robin Hood | ארתור מבריטני | בפרק "The Pretender" |
| 1987 |  | The Storyteller | פירנוט | בפרק "Fearnot" |
| 1988 |  | Coppers | רוברט | סרט טלוויזיה |
| 1989 |  | Take Me Home | מרטין | מיני-סדרה |
| 1989 |  | Screenplay | דני | בפרק "The Attractions" |
| 1985–1990 |  | Home to Roost | מתיו וילוס |  |
| 1991 |  | Young Catherine | הדוכס פטר | סרט טלוויזיה |
| 1990–1992 | טגארט | Taggard | רודריק הגרד |  |
| 1992 |  | Science Fiction | שרלוק הולמס | סדרת טלוויזיה (פרק אחד) |
| 1993 |  | Full Stretch | טרקווין וודס | סדרת טלוויזיה |
| 1993 | לאבג'וי | Lovejoy | המפקח שארפ | בפרק "Ducking and Diving" |
| 1995 |  | I.D. | ג'ון |  |
| 1995 |  | Bliss | ד"ר קלייב סוסמן | סרט טלוויזיה |
| 1996 |  | Thief Takers | מפקח בילוש סקוט | סדרת טלוויזיה |
| 1996 | המלט | Hamlet | גילדרנשטרן |  |
| 1996 |  | China | מאק |  |
| 1997 |  | So This Is Romance? | מייק |  |
| 2001 |  | In Deep | קרייג גריפין | בפרק "Blue on Blue" |
| 2001 |  | Murder in Mind | מייקל דייוויס | בפרק "Motive" |
| 2002 |  | The Investigation | טדי בולדר | סרט טלוויזיה |
| 2003 |  | Born and Bred | סם טומלינסון | בפרק "The Last Hurrah" |
| 2003 | ספוקס | Spooks | מייג'ור סם קרטיס | ללא קרדיט |
| 2004 |  | Rabbit on the Moon | טום סקסטון |  |
| 2004 |  | Conviction | רוברט סיימור | מיני-סדרה |
| 2005 |  | The Afternoon Play | ג'ורג' לפווד | בפרק "The Trouble with George" |
| 2005 |  | Ahead of the Class | שון דבלין | סרט טלוויזיה |
| 2006 |  | Love Lies Bleeding | מפקח בילוש דון | סרט טלוויזיה |
| 2006 | דיאל ופסקו | Dalziel and Pascoe | איאן פייק | בפרק "The Cave Woman" |
| 2007 | חיים על מאדים | Life on Mars | סיימון למב |  |
| 2006–2007 |  | The Chase | ריק ג'ונסון | סדרת טלוויזיה |
| 2008 |  | Midnight Man | בלייק | מיני-סדרה |
| 2008 | עדות אילמת | Silent Witness | נואל הופקינס | בפרק "The Lost Child" |
| 2008–2010 | קורוניישן סטריט | Coronation Street | ג'ו מקינטייר | סדרת טלוויזיה |
| 2010 | טגארט | Taggart | מפקח בילוש מייק קייסי | בפרק "Bad Medicine" |
| 2011 | דרך ווטרלו | Waterloo Road | מתיו גורני | סדרת טלוויזיה (פרק אחד) |
| 2011 |  | Moving On | בילי | בפרק "Punter" |
| 2013 |  | This House | וולטר הריסון |  |
| 2014 |  | The Knife That Killed Me | אבא של פול |  |
הערות שוליים

↑  Hendry, Steve (4 באפריל 2009). "My wife is still shocked I'm in Coronation Street, says Reece Dinsdale". dailyrecord. {{cite web}}:  (עזרה)
↑  "Alan Bennett, John Thaw and me" (באנגלית).
| --- | --- |
בקרת זהויות :  BnF: cb141720464 (data)  GND: 142515876  ISNI: 0000 0001 1467 5488  LCCN: no2008114417  SUDOC: 260599042  VIAF: 9663779   WorldCat (עם VIAF): 9663779
אל-קרד אל-חסן (מוסד פיננסי)

| --- | --- |

 נתונים כלליים
 סוג:  מוסד פיננסי חוץ-בנקאי
 תקופת הפעילות:  1982–הווה (כ־42 שנים)
 מוצרים עיקריים:  הלוואות מובטחות בביטחונות זהב
 
אל-קַרְד אל-חַסַן (בערבית: جمعية القرض الحسن, בתעתיק מדויק: גַ'מְעִ֫יַּת אלקרץ' אלחסן, בתרגום לעברית: עמותת ההלוואה ההוגנת) הוא מוסד פיננסי לבנוני ללא מטרות רווח המזוהה עם חזבאללה, המספק הלוואות ללא ריבית ושירותים פיננסיים אחרים לקהילה השיעית, על פי העיקרון האסלאמי קרד אל-חסן של הלוואות ללא ריבית. המוסד משמש גם להעברת כספים מאיראן לחזבאללה.
אל-קרד אל-חסן הוקם בשנת 1982, תחת השם "בית המימון של המוסלמים" ("בית תמוויל אל־מוסלמין") והחל להעניק הלוואות ב־1983. האגודה נועדה לסייע לחברה המתואלית־שיעית ולהניע אותה לתמוך בחזבאללה וליצור נורמה של קבלת הלוואות ולא של מענקי סיוע, כפי שהתרגלו לבנונים רבים בשנות מלחמת האזרחים. האגודה קיבלה רישיון ממשרד הפנים הלבנוני בשנת 1987. תפקידו העיקרי הוא לספק הלוואות, בדרך כלל מובטחות בביטחונות זהב, לאנשים שאולי אין להם גישה לשירותים בנקאיים מסורתיים עקב משבר הנזילות המתמשך של לבנון וקריסת המגזר הבנקאי שלה.
על אף היותו רשום כארגון צדקה, נטען שאל-קרד אל-חסן פועל יותר כמו בנק, מחוץ לרגולציה ולבנק המרכזי של לבנון, ועשוי לשמש כערוץ להלבנת הון. לאל-קרד אל-חסן סניפים ברחבי לבנון, שמשרתים מעל 200 אלף לקוחות, והיקף ההלוואות שהוא מעניק נאמד ביותר מחצי מיליארד דולר בשנה.
באפריל 2016 הטילה מחלקת האוצר של ארצות הברית סנקציות על הארגון עקב קשריו עם חזבאללה. סנקציות אלו מגבילות את הגישה של אל-קרד אל-חסן למערכות פיננסיות בין-לאומיות ומקשות על פעילותו מחוץ ללבנון. הארגון מתואר לעיתים קרובות כזרוע הפיננסית של חזבאללה, המספקת שירותי מיקרו-מימון לאנשים פרטיים ועסקים קטנים בלבנון.
בינואר 2021 נפל אל-קרד אל-חסן קורבן למתקפת סייבר שהובילה לדליפת מידע על לקוחותיו, בהם פעילי חזבאללה, וחשפה פרטים על חשבונות של אל-קרד אל-חסן בבנקים אחרים בלבנון.
באוקטובר 2024, במסגרת החזית הצפונית במלחמת חרבות ברזל, הורה דובר צה"ל בערבית, אל"ם אביחי אדרעי, לתושבי לבנון הנמצאים בקרבת סניפי אל-קרד אל-חסן להתפנות מבתיהם, עקב כוונת צה"ל לתקוף סניפים אלה מחמת זיקתם לחזבאללה, ובהמשך הותקפו מספר סניפים בביירות ומספר סניפים באזורים אחרים. בהמשך לכך חתם שר הביטחון, יואב גלנט, על צו הקובע שאל-קרד אל-חסן הוא ארגון טרור בהתאם לחוק המאבק בטרור.
ב-26 בנובמבר תקף צה"ל בביירות מפקדות, מחסני כסף וסניפים של אגודת אל-קרד אל-חסן.
הערות שוליים

↑  המוסדות החברתיים־כלכליים של חזבאללה: אגודת אלקרצ' אלחסן, מוסד סמי-בנקאי העוסק במתן הלוואות ללא ריבית, בעיקר לבני העדה השיעית, באתר מרכז המידע למודיעין ולטרור, 23 במאי 2019
↑  Tony Badran, Hezbollah’s al-Qard al-Hasan and Lebanon’s Banking Sector, FDD, May 11, 2021
1 2  שקד שדה, ‏הבנק של חיזבאללה שנמצא על הכוונת: כל הפרטים על הזהב וההלוואות, באתר מעריב אונליין, 21 באוקטובר 2024
↑  מעריב אונליין, ‏"המיליארדרים ברחו לאירופה": חיזבאללה במשבר כלכלי חסר תקדים, באתר מעריב אונליין, 20 באוקטובר 2024
↑  שחר קליימן, אחרי אזהרות צה"ל: בלבנון מדווחים על תקיפות בדאחייה הדרומית של ביירות, באתר ישראל היום, 20 באוקטובר 2024
↑  אבי אשכנזי, ‏כללי המשחק השתנו: צה"ל תקף תשתיות כלכליות של חיזבאללה, באתר מעריב אונליין, 20 באוקטובר 2024
↑    AFP, ‏חיל האוויר תקף בביירות. המטרה: אמצעי המימון של חיזבאללה, בעיתון מקור ראשון, 21 באוקטובר 2024
↑  לילך שובל, גלנט חתם על צו: "הבנק של חיזבאללה" יתווסף רשמית לרשימת ארגוני הטרור, באתר ישראל היום, 21 באוקטובר 2024;
צו המאבק בטרור (הכרזה שחבר בני אדם זר הוא ארגון טרור) (תיקון), התשפ"ה-2024, קובץ התקנות 11515, 30 באוקטובר 2024
↑  20 מטרות טרור ב-120 שניות: צה"ל תקף את מטרות הניהול והכספים של חיזבאללה, באתר מעריב אונליין, 26 בנובמבר 2024
פול ניטשה

| --- | --- |

 לידה:  25 בנובמבר 1876 קולדיץ, ממלכת סקסוניה, הקיסרות הגרמנית 
 הוצאה להורג:  25 במרץ 1948 (בגיל 71) דרזדן, שטח הכיבוש הסובייטי בגרמניה 
 שם לידה:  Hermann Paul Nitsche 
 מדינה:  גרמניה הנאצית 
 השכלה:  אוניברסיטת לייפציג  אוניברסיטת גטינגן  קרויצשולה 
 מפלגה:  המפלגה הנאצית 
 
הרמן פול ניטשה (25 בנובמבר 1876 – 25 במרץ 1948) היה פסיכיאטר גרמני, תמך בתוכנית האותנסיה הגרמנית ועמד בראשה.
יליד קולדיץ, סקסוניה, אביו הרמן ניטשה היה אף הוא פסיכיאטר. נידון למוות בגין פשעים נגד האנושות בהם סייע לרצח של מעל אלף איש, הוצא להורג בגיליוטינה במרץ 1948 בדרזדן.
ביוגרפיה

ניטשה קיבל את תעודת הדוקטורט שלו בשנת 1901 ואת תואר הפרופסורה שלו בשנת 1925. הוא לא הצטרף למפלגה הנאצית עד לחודש מאי 1933. הוא היה תומך נלהב באאוגניקה וברעיון האותנסיה ("המתת חסד" של נכים, חולי נפש ובעלי מוגבליות אחרות), ונכח בהוצאות להורג במרכז ההמתה בברדנבורג. ניטשה לא הושפע כל כך מתורת הגזע הנאצית, אלא מתפיסותיו האישיות במדע גזעי ובחזונו של "רפואה פרוגרסיבית".
תוכנית האותנסיה

בין השנים 1913 עד 1918 היה סגן מרכז ההמתה בטירת זוננשטיין, ובשנים 1928 עד 1939 היה מנהל של מרכז המתה זה. בשנת 1940 נהיה לאחד מסגני תוכנית האותנסיה הגרמנית תחת ורנר היידה, שפתח חברת קש במסווה של ארגון רפואי הנועד לאתר נכים פיזית או נפשית ולאשר את הוצאתם להורג. תפקידו העיקרי של ניטשה היה ליצור קשר עם בתי חולים פסיכיאטריים ולהעביר משם את החולים אל מרכזי הרצח. בדצמבר 1941, ירש את תפקידו של היידה ונהיה לאחדי מראשי תוכנית האותנסיה T4.
משפט והוצאה להורג

ניטשה נעצר ב-11 במרץ 1945. משפטו נמשך מה-16 ביוני עד ה-7 ביולי 1947. הוא הורשע בסיוע לרצח של כאלף איש ובביצוע פשעים כנגד האנושות. במשפט הוא ניסה להצדיק את פעולותיו וציין כי הרציחות בוצעו מתוך כוונה להקל על סבלם וכאבם של הנכים. ב-25 במרץ 1948 הוצא להורג באמצעות גיליוטינה בדרזדן.
סוזי ואן האל

| --- | --- |

 לידה:  28 באפריל 1907 האג, הולנד 
 פטירה:  9 ביולי 1978 (בגיל 71) Saint-Cybranet, צרפת 
 מדינה:  ממלכת ארצות השפלה 
 בן או בת זוג:  Cees Kelk 
 
הלנה סוזאנה "סוזי" ואן האל (בהולנדית: Helena Suzanna "Suzy" van Hall;‏ 28 באפריל 1907 – 9 ביולי 1978) הייתה רקדנית הולנדית ופעילה במחתרת ההולנדית בתקופת מלחמת העולם השנייה.
ביוגרפיה

היא נולדה בהאג, אחותו הצעירה של הפסל פריץ ואן האל. בשנת 1932 נישאה לסייס קלק. לואן האל היה סטודיו לריקודים בפריז, היא הופיעה שם וגם ערכה סיור הופעות באנגליה, שווייץ ותוניסיה. בני הזוג התגרשו: בין השאר בגלל דרישות הקריירה שלה ובגלל הרומן שלו עם האו-פר שלהם. הם התגרשו בשנת 1938.
פעילות במחתרת

ואן האל הייתה מעורבת בפעולות המחתרת ההולנדית במהלך מלחמת העולם השנייה יחד עם אהובה חריט ואן דר פיין. בשנת 1944 היא נעצרה והורשעה בייצור תעודות זיהוי מזויפות, שוד ועבירות אחרות. היא נשלחה לפיכט, ראוונסבריק, ולבסוף למחנה הריכוז דכאו. ואן האל שוחררה באפריל 1945. ואו דר ווין נרצח על ידי הנאצים. הוא הציל יהודים בתקופת השואה ולימים הוכר כחסיד אומות העולם.
לאחר שחרורה הועסקה על ידי קוס שרגרדוס בהוצאה לאור של הדר-שפיגל. שרגרדוס וואן האל פרסמו ספרים על חריט ואן דר פיין ופריץ ואן האל. ואן האל תרגמה עבור "הדה שפיגל", את ספרו של פול ברונטון "הדרך הסודית" להולנדית.
היא נפטרה בסנט-סיבראנט בגיל 71.
הערות שוליים

1 2  "Helena Suzanna van Hall" (בהולנדית). Verzetsmuseum Amsterdam.
↑  "Cornelis Jan Kelk, Amsterdam 28 augustus 1901 - Doorwerth 25 december 1981". Jaarboek van de Maatschappij der Nederlandse Letterkunde (בהולנדית). Digitale Bibliografie Nederlandse Geschiedenis. 1983.
↑  "Suzie van Hall". Digitale Bibliografie Nederlandse Geschiedenis (בהולנדית).
↑  "De dames van De Spieghel". Jaarboek voor Nederlandse boekgeschiedenis (בהולנדית). Digitale Bibliografie Nederlandse Geschiedenis.
↑  de Wilde, Inge (2005). Uitgeverij De Spieghel: Over De Uitgeefsters Tine Van Klooster En Koos Schregardus (בהולנדית). p. 46. ISBN 9077922075.
| --- | --- |
בקרת זהויות :  ISNI: 0000 0003 9550 5281  NTA: 070276285  VIAF: 290257693   WorldCat (עם VIAF): 290257693 
טופס הרישום של סוזי ואן האל כאסירה במחנה הריכוז הנאצי ראוונסבריק
ויקטוריה פנדלטון

ויקטוריה לואיז גרדנר (באנגלית: Victoria Louise Gardner (שם נעורים פנדלטון (Pendleton)); נולדה ב-24 בספטמבר 1980) היא רוכבת אופניים בריטית שפרשה מספורט מקצועי. היא האלופה האולימפית (בייג'ינג 2008) בספרינט, האלופה האולימפית בקיירין (לונדון 2012) ותשע פעמים אלופת העולם בספרינט ובספרינט קבוצתי.
פנדלטון נולדה בבדפורדשייר שבאנגליה בתם של פאולין ומקס. אביה היה רוכב אופניים ואלוף בריטניה במרוצי מסלול שדחף אותה לתחום מגיל צעיר. כבר בגיל תשע החלה להתחרות יחד עם אחיה התאום במרוצי מסלול. ב-1998 זכתה באליפות בריטניה במרוצי מסלול על דשא, ב-1999 וב-2000 סיימה שלישית בספרינט באליפות בריטניה, וב-2001 זכתה בשלוש מדליות כסף ומדליית ארד באליפות. ב-2002 זכתה במדליות זהב בספרינט ובמרוץ נגד השעון, ב-2003 במדליות זהב בספרינט, מרוץ נגד השעון, קיירין וסקראץ'. ב-2004 ייצגה את בריטניה באולימפיאדת אתונה וסיימה שישית במרוץ נגד השעון ותשיעית בספרינט.
ב-2005 זכתה לראשונה באליפות העולם בספרינט ומאז ועד 2012 זכתה בתחרות עוד חמש פעמים כשב-2006 סיימה שנייה וב-2011 שלישית. כמו כן זכתה בתקופה זו בשתי מדליות זהב ושתי מדליות כסף בספרינט קבוצתי, במדליית זהב ושתי מדליות כסף בקיירין ובמדליית ארד במרוץ נגד השעון. באליפות אירופה ב-2011 זכתה במדליות זהב בספרינט קבוצתי ובקיירין.
באולימפיאדת בייג'ינג ב-2008 זכתה במדליית זהב בספרינט כשבמוקדמות קבעה שיא אולימפי חדש של 10.96 שניות.
בראיון עמה ציינה פנדלטון שחשבה לפרוש, אך מאחר שהמשחקים האולימפיים הבאים נקבעו ללונדון החליטה להמשיך בקריירת הרכיבה. באולימפיאדת לונדון נקבע שתייצג את בריטניה בתחרויות הספרינט, קיירין והספרינט הקבוצתי (יחד עם ג'סיקה ורניש). בתחרויות הספרינט הקבוצתי קבעו במוקדמות שיא עולמי חדש (שנשבר מאוחר יותר על ידי הסיניות) אך בשלב הבא הודחו בעקבות פסילה. בתחרות הקיירין זכתה במדליית הזהב. בתחרות הספרינט האישי קבעה במוקדמות שיא אולימפי חדש אך הפסידה בגמר וזכתה רק במדליית הכסף, במרוץ האולימפי האחרון שלה. לאחר המשחקים האולימפיים הודיעה על פרישה מרכיבה מקצוענית.
לאורך השנים יריבתה העיקרית של פנדלטון הייתה אנה מירס האוסטרלית, בעלת 10 מדליות זהב מאליפויות העולם פנדלטון גברה על מירס בגמר תחרות הספרינט באולימפיאדת בייג'ינג אך הפסידה לה בגמר באולימפיאדת לונדון.
לאחר פרישתה מרכיבה על אופניים החלה פנדלטון ב-2015 להתחרות כג'וקי במרוצי סוסים.
פנדלטון בוגרת תואר ראשון בספורט מאוניברסיטת נורת'מבריה. ב-2009 הוענק לה תואר חברה במסדר האימפריה הבריטית וב-2013 קודמה לדרגת מפקד במסדר. פנדלטון נישאה בספטמבר 2013 לסקוט גרדנר, מדען ספורט אוסטרלי אותו הכירה מעבודתו עמה כחלק מצוות המאמנים של נבחרת בריטניה, לאחר שהרומן ביניהם נחשף, הושעה גרדנר מאימונה אך הוחזר לתפקיד בעקבות ירידה בהישגים של פנדלטון. ביולי 2018 הודיעה פנדלטון על פירוק הנישואין ויצאה למסע העפלה לאוורסט שנכשל. בעקבות כך נכנסה לדיכאון קליני והודתה בינואר 2019 כי שקלה התאבדות.
הערות שוליים

↑  Victoria Pendleton: the road from racing novice to Cheltenham Festival jockey, הגארדיאן, 17 במרץ 2016
↑  Pendleton reveals she contemplated suicide, באתר cyclingnews.com‏, 23 בינואר 2019
| --- | --- |
בקרת זהויות :  GND: 1035780569  ISNI: 0000 0004 0895 3914  LCCN: nb2013010435  VIAF: 301953155   WorldCat (עם VIAF): 301953155
משרד החינוך, התרבות, הספורט, המדע והטכנולוגיה (יפן)

| --- | --- |
סמליל המשרד

בניין המשרד בטוקיו
 מידע כללי
 מדינה:  יפן יפן
 תחום שיפוט:  יפן 
 סוכנות אם:  פוליטיקה של יפן 
 סוכנות בת:  Agency for Cultural Affairs 
 תאריך הקמה:  6 בינואר 2001 
 חוק:  Act for Establishment of the Ministry of Education, Culture, Sports, Science and Technology 
 ממשלה:  ממשלת יפן
 שר:  טושיקו אבה
 מטה מרכזי:  צ'יודה, טוקיו, יפן
 עובדים:  2,133 (נכון ל־2020) 
 תקציב:  5,415,218,203,000 ין יפני (נכון ל־2020) 
 www.mext.go.jp
 
משרד החינוך, התרבות, הספורט, המדע והטכנולוגיה (ביפנית: 文部科学省, תעתיק: מוֹנְבּוּקַגָאקוּ-שוֹ), או בשמו המקוצר MEXT, הוא משרד בממשלת יפן. משרד החינוך, התרבות והספורט נוסד עם כינון הממשלה המודרנית לאחר רסטורציית מייג'י ב-1871, ובינואר 2001 התמזגה הסוכנות למדע ולטכנולוגיה לתוך המשרד, שקיבל את שמו הנוכחי.
ממשלת יפן אחראית למערכת החינוך ומנהלת אותה באמצעות בירוקרטיה המפקחת על כל הבט בתחום. לפי החוק, נדרשים כל בתי הספר במדינה להשתמש בספרי לימוד המקיימים את חוקי תוכנית הלימודים שהציב המשרד.
העומד בראש המשרד הוא חבר הקבינט שנבחר על ידי ראש ממשלת יפן. החל מ-1 באוקטובר 2024 ממלאת טושיקו אבה תפקיד זה.
קלייבורן אלדר

| --- | --- |

 לידה:  21 באפריל 1982 (בן 42) יוטה, ארצות הברית 
 מדינה:  ארצות הברית 
 עיסוק:  שחקן קולנוע, טלוויזיה, זמר
 מקום לימודים:  אוניברסיטת בריגהם יאנג (2005)  אוניברסיטת יוטה (2007)  אוניברסיטת יוטה הדרומית  Meridian School 
 מספר צאצאים:  1 
 פרופיל ב-IMDb
 
קלייבורן אלדר (באנגלית: Claybourne Elder ; נולד ב-21 באפריל 1982) הוא שחקן, זמר אמריקאי.
ביוגרפיה

אלדר נולד בספרינגוויל, יוטה. אמו היא מורה ואביו נגר, והוא הצעיר מבין שמונה אחים. בגיל צעיר ניגן בכינור בתזמורת בית הספר.  אלדר למד משחק במוסקבה, רוסיה. לאחר שסיים את לימודיו בתיכון החל ללמוד באוניברסיטת בריגהם יאנג ובאוניברסיטת יוטה. הוא קיבל תואר בדרמטורגיה ובימוי מאוניברסיטת יוטה.
קריירה

אלדר זכה לביקורות נלהבות  והיה מועמד לפרס דרמה דסק לשחקן ראשי מצטיין על משחקו במחזה One Arm בבימויו של מויזס קאופמן. הוא היה מועמד לפרס לוסיל לורטל לשנת 2015  לשחקן מוביל מצטיין על משחקו במחזמר "אלגרו".  הוא שיחק בתפקיד "באק בארו" במחזה "בוני וקלייד ", "הוליס בסמר" במחזמר "Road Show " של סטיבן סונדהיים  ו"מייקל ויקטור" במחזה "ונציה". הוא אף הופיע בפסקולים רבים ממחזות הזמר בהם השתתף.
הוא גילם את החייל/אלכס בהפקה מחודשת של ברודוויי של יום ראשון בפארק עם ג'ורג' שהוצגה בבכורה בפברואר 2017.
אלדר שיחק בתפקיד פיט או'מאלי בעונה השנייה של "יומני קארי" של ערוץ CW .
בשנת 2021 שיחק אלדר במחזמר קומפני של סטיבן סונדהיים.  באותה שנה שיחק בסרט הקולנוע "Bad Cupid".
בשנת 2022 החל לשחק בתפקיד ראשי בסדרת הדרמה התקופתית, העידן המוזהב.
חיים אישיים

אלדר הוא הומוסקסואל. הוא והבמאי אריק רוזן נישאו ב-28 ביולי 2012 במדינת ניו יורק.  בשנת 2017 נולד להם בן דרך פונדקאות.
פילמוגרפיה

| שנה | כותרת | תפקיד | הערות |
| --- | --- | --- | --- |
| 2007 | ירח כחול | איש צעיר | סרט קצר |
| 2013 | Grand Theft Auto V | אנשים שונים מהאוכלוסייה המקומית   דיבוב | (משחק וידאו) |
| 2014 | It Could Be Worse | שחקן | סדרת טלוויזיה אינטרנטית  , פרק 1: "טריטוריה בלתי ידועה" |
| 2014 | יומני קארי | פיט | סדרת טלוויזיה  , 4 פרקים |
| 2016 | According to My Mother | שחקן חתיך | (קצר) |
| 2016 | Flatbush Luck | דריק | סרט קולנוע |
| 2019 | FBI | ג'ים רוסו | סדרת טלוויזיה, פרק 1 |
| 2020 | Netuser | ג'ק | סרט קצר |
| 2021 | Bad Cupid | הנרי | סרט קולנוע |
|  | Small Minds | קמרון גלאס | סרט קצר, אחרי הפקה |
| 2022 | העידן המוזהב | ג'ון אדמס | סדרת טלוויזיה,  6 פרקים |
הערות שוליים

↑  "United States Public Records, 1970-2009". FamilySearch. נבדק ב-3 בספטמבר 2017. {{cite web}}:  (עזרה)
↑  Kaye, Kimberly. "Claybourne Elder" broadway.com, November 26, 2008
↑  Howell, Blair. "From Utah to Broadway: Actors with Utah ties share Broadway stages in 'Cinderella' and 'Les Miz " Deseret News, June 16, 2014
↑  Wong, Waymon (21 ביוני 2011). "Claybourne Elder Wows New York with Tennessee Tour de Force". thebacklot.com. נבדק ב-18 בנובמבר 2014. {{cite web}}:  (עזרה)
↑  "The 2012 Drama Desk Award Nominee Luncheon". נבדק ב-18 בנובמבר 2014. {{cite web}}:  (עזרה)
↑  "Elder" lortel.org, retrieved February 25, 2017
↑  Classic Stage
↑  "Claybourne Elder of Bonnie and Clyde". נבדק ב-18 בנובמבר 2014. {{cite web}}:  (עזרה)
↑  McGee, Celia (3 בדצמבר 2008). "Singing a Song of Sondheim". New York Times. נבדק ב-18 בנובמבר 2014. {{cite web}}:  (עזרה)
↑  "Theatre Buff: Claybourne Elder of Venice". נבדק ב-18 בנובמבר 2014. {{cite web}}:  (עזרה)
↑  "Broadway World Interview: Claybourne Elder". נבדק ב-18 בנובמבר 2014. {{cite web}}:  (עזרה)
↑  Hetrick, Adam (23 בפברואר 2017). "Read Reviews for Jake Gyllenhaal and Annaleigh Ashford in Sunday in the Park With George". Playbill. נבדק ב-24 בפברואר 2017. {{cite web}}:  (עזרה)
↑  "Love a Man in Uniform! Who Will Hunky Broadway Star Claybourne Elder Play on The CW's The Carrie Diaries?". נבדק ב-18 בנובמבר 2014. {{cite web}}:  (עזרה)
↑  https://www.playbill.com/article/meet-the-cast-of-broadways-gender-bent-revival-of-company
↑  Tom Chang, Bad Cupid – John Rhys-Davies on Playing a God, Revisiting Franchises, Bleeding Cool News And Rumors, ‏בינואר 2021
↑  Jessica Cherner, The Gilded Age’s Claybourne Elder Renovated His 1940s Farmhouse in the Hudson Valley Himself, Architectural Digest, ‏5 בינואר 2022
↑  Wontorek, Paul. "Exclusive! Claybourne Elder on Puppy Love, His Broadway Wedding & Making Music in Pippin with New Hubby Eric Rosen" broadway.com, August 20, 2012
↑  "Broadway's Claybourne Elder & Eric Rosen Welcome First Child". Broadway.com (באנגלית). נבדק ב-2018-06-19.
| --- | --- |
בקרת זהויות :  NLI: 987007451325805171  LCCN: no2009142912  MusicBrainz: 884a97c9-1590-48ba-a1e8-bb10f58fe401  VIAF: 100771009   WorldCat (עם VIAF): 100771009
משה רוזנטליס

| --- | --- |

משה רוזנטליס בסטודיו ביפו, 2003
 לידה:  18 בנובמבר 1922 מריאמפול, ליטא
 פטירה:  26 באוגוסט 2008 (בגיל 85) תל אביב-יפו, ישראל 
 מקום קבורה:  עינת 
 תחום יצירה:  ציור, רישום, פיסול
 זרם באמנות:  ריאליזם סוציאליסטי; מודרניזם
 
משה רוֹזֶנטָליס (18 בנובמבר 1922 – 26 באוגוסט 2008) היה צייר ומורה לציור יהודי-ליטאי-ישראלי. נודע בעיקר בזכות הצבעוניות של יצירותיו, הרבגוניות של טכניקות היצירה שלו והחיפוש המתמיד לחדש את סגנון ציורו. בשנים 1978–1980 צייר את סדרת הציורים הנודעת "קורות עם ישראל", הסדרה הגדולה ביותר בהיקפה שצוירה אי פעם על קורות העם היהודי.
קורות חיים

נולד במריאמפול, ליטא. בן למשפחת סוחרים אמידה והבכור מתוך שלושה אחים. כבר בגיל שלוש נמשך לציור. בוגר הגימנסיה העברית במריאמפול, ובזכות זאת השפה העברית הייתה שגורה בפיו.

ב־1941, עם פלישת גרמניה הנאצית, ברח לתוך רוסיה. נפצע בקרבות במסגרת שירותו בצבא האדום. היה צייר גדודי וגם צייר של הדיוויזיה שאליה השתייכה יחידתו, הדיוויזיה הליטאית של הצבא האדום.

את השכלתו האמנותית רכש רוזנטליס באקדמיה לאמנות פלסטית בווילנה. בתקופת לימודיו שם (1950-1945) שלט הסגנון של ה"ריאליזם הסוציאליסטי". ההוראה הייתה אקדמית אדוקה - מבוססת על רישום מדויק ויבש לפי הטבע. אולם נתמזל מזלו ללמוד אצל אמנים נודעים בליטא כגודאיטס, מצקיאביצ'יס וירקונס, שנתחנכו על המסורת של הציור הצרפתי בראשית המאה העשרים. ציירים אלו העניקו לו לדבריו תשתית טובה להתפתחותו בעתיד. הוא סיים את האקדמיה בהצטיינות, זכה בפרס רכישה של עבודת הדיפלומה שלו, "שחרור אסירים פוליטיים מבית הכלא בקאונס", והתקבל לאגודת הציירים והפסלים של ליטא. בשנים שלמד, התפרנס מציור פלקטים ומאיור חוברות וספרים.
למרות ההצלחה הרבה שלה זכה בברית המועצות (הזמנות ממלכתיות רבות, פרסים, השתתפות בתערוכות במוסקבה), החליט לנצל את זכות אשתו לעבור לפולין. בשנת 1957 יצא עם משפחתו לוורשה. בורשה נתקל רוזנטליס לראשונה בציור המופשט. באותה תקופה הייתה פולין פתוחה יותר מארצות סוציאליסטיות אחרות לתרבות המערב, והיה בה, לפי עדותו של רוזנטליס, "ציור מופשט לגמרי וחזק מאוד". היכרות ראשונה זו עם הציור המופשט גרמה לו זעזוע עמוק והכינה אותו למפגש עם האמנות המודרנית בישראל, מפגש אשר בהשפעתו התחיל לשנות בהדרגה את דרך עבודתו.
קורות חיים > העלייה לארץ

עם הגיעו לישראל בשנת 1958 נקלע היישר לסגנון המודרניזם הישראלי בציור, שעיקרו היה אז המופשט הלירי מאסכולת "אופקים חדשים", שהייתה אז בשיא פריחתה. כדי להתפרנס פנה להוראה. בה בעת נתקבל כחבר באגודת הציירים. בתחילה התקשה לזנק מהריאליזם הסוציאליסטי שאך זה עתה השאיר מאחוריו אל ההפשטה שהייתה פותחת לפניו דלתות של מועדון אקסקלוסיבי. בנסיעותיו בארץ מצא רוזנטליס את הדרך ללמוד את השוני בין נופי העבר הכהים, על אקלימם האפור ורכיביהם הצפוניים, לבין הנוף החדש שטוף האור הגדול, המסנוור. הוא השכיל להבין שאינו צריך לעשות קיצורי דרך כדי להגיע מהר יותר אל היעד המקווה: להשתלב כאחד מן החבורה ולהתאזרח מהר ככל האפשר בקריית האמנות הישראלית. הוא המשיך בתחילה באותו תוואי שהתארך לו מווילנה לתל אביב והלך בו צעד אחר צעד.
עם מכריו הציירים באותה תקופה נמנים יוצרים בעלי שם בעולם האמנות הישראלית, כגון חיים גליקסברג, מרדכי לבנון, צבי שור, ליאו קאהן, שמואל עובדיהו, אריה אלואיל, אלכסנדר בוגן, שמשון הולצמן, שמואל טפלר, ג'ון בייל, רוברט בזה והפסל משה ציפר. רוזנטליס השתתף עם חלקם בתערוכות קבוצתיות ממוקדות ובתערוכות השנתיות בבית דיזנגוף, מוזיאון תל אביב ובאגודת הציירים והפסלים בתל אביב.
תוך שהוא מתערה בסביבתו החדשה המשיך לצייר דיוקנאות, שאחדים מהם עודם מצויים בגנזיו. רוזנטליס התחיל להבין את המופלא באווירה של ישראל, ספג את החירות שנפלה בחלקו כאן, ואת הביטוי לכך החל להעביר אל בדיו. הוא צייר באותה תקופה את הדיוקנאות של גליקסברג, אלואיל, לבנון, הולצמן וציפר, וכן של המשוררים ברוידס, עזרא זוסמן ואברהם שלונסקי.
קורות חיים > 1970-1960

שנות השישים המוקדמות עמדו בסימן של שינוי מובהק שחל בתפיסתו האסתטית. בזניחת הריאליזם האובייקטיבי ובחתירה אל ביטוי היחסים המתהווים בין כתמי הצבע ואל העמקת הביטוי האישי. גילוים של המקצבים המוזיקליים המעודנים מציין את המעבר משנות השישים לשנות השבעים, בעוד שלקראת סוף העשור כאילו גילה את השפעתו של האור ואת שקיפותו של הצבע. נקודת המוצא נשארת, כתמיד, בהתבוננות המדוקדקת במציאות - בנוף, בדמות, בכלי הנגינה - אולם העיצוב הציורי כמו מעבירו אל עולמו של המופשט הלירי. 

תהליך התערותו של רוזנטליס כאזרח וכאמן בעולם חופשי הגיע לפי הסימנים לסיומו לקראת אמצע שנות השישים. הוא התרכז בפועליו של הצבע ובחן את הזיקה בין הגוונים השונים והיחס ביניהם, שילובים ומעברים וחימום הקר וצינון החם בצבעים, ויצירת סטרוקטורה באמצעות הצבע בלבד, בלי קווי מתאר מבדילים ומתחמים. זו הייתה ממש מהפכה בציורו של רוזנטליס, שבסופו של דבר זינק ישר לתוך המופשט, לציור שבו ניתנה הבכורה ל"צבע הטהור".